Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 245/15/8811	Trebišov, 20.5.2015
EEČ : 2-69-259-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Začiatkom mesiaca február 2015, v presne nezistený deň, pri tom, ako bol na návšteve u poškodeného XXXXX v XXXXX bytom XXXXX, XXXXX, v jeho rodinnom dome č. XXXXX využil nepozornosť poškodeného a zo stola v kuchyni rodinného domu odcudzil finančnú hotovosť 10,- €, pričom už v minulosti sa obv. XXXXX dopustil obdobného skutku, a to priestupku proti majetku podľa § 50 ods. 1 zákona č. 372/90 Zb., a to tým, že dňa 28.03.2013 v čase okolo 22.00 h v katastri obce XXXXX, čXXXXX zo skládky dreva XXXXX odcudzil 1,5 mł drevnej hmoty druh agát, ku škode XXXXX v hodnote 46,80 €, za čo mu bola rozhodnutím Okresného úradu v Trebišove pod číslom konania A/2014/02581 s právoplatnosťou rozhodnutia 24.03.2014 uložená bloková pokuta vo výške 35,- €, 

lebo trestné stíhanie je neprípustné, preto že je trestné stíhanie podmienené súhlasom poškodeného a nebol súhlas daný alebo bol vzatý späť

Odôvodnenie:
	Uznesením povereného príslušníka OO PZ Streda nad Bodrogom pod sp. zn. ORP-244/SB-TV-2015 z 13.04.2015 bolo začaté trestné stíhanie a vznesené obvinenie XXXXX pre prečin krádeže podľa § 212 ods. 2 písm. f) Tr. zák., na tom skutkovom základe, ako je to uvedené vo výrokovej časti tohto uznesenia. 

V rámci prípravného konania dňa 07.05.2015 bol vypočutý poškodený XXXXX, ktorý ako poškodený uviedol, že obv. XXXXX považuje za svoju rodinu po prarodičoch, vo viacerých prípadoch ho poprosil, aby mu pomohol okolo domu alebo urobil nákupy a keďže bol poučený podľa § 211 ods. 1 Tr. por., nedal súhlas na jeho trestné stíhanie. Zmenu svojho stanoviska poškodený zdôvodnil aj vo svojom výsluchu na č. l. 4-6 trestného spisu.

Z § 211 ods. 1 Tr. por. vyplýva, že na trestné stíhanie pre trestný čin krádeže podľa § 212 je potrebný súhlas poškodeného. Poškodený tento súhlas na trestné stíhanie obvineného vzal späť. Z týchto dôvodov je trestné stíhanie v zmysle § 215 ods. 1 písm. d) Tr. por. neprípustné s poukazom na § 9 ods. 1 písm. f) Tr. por., pretože trestné stíhanie je podmienené súhlasom poškodeného a tento súhlas bol vzatý späť. 

Vzhľadom na vyššie uvedené dôvody bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Mária Pačutová
prokurátorka